OpenLLM-France/wikimedia huggingface dataset:
# Sebastià

Sebastià és un nom de pila masculí, l'origen del qual no conegut és del tot, però és molt probable que provingui de la paraula grega σεβαστευω (sevastéfo), derivada del verb σεβαζω (sevázo), en el sentit de reverenciar, honorar. L'adjectiu grec σεβαστιας (sevastiás) —femení σεβαστη (sevastí)— es va fer servir com a equivalent del llatí August (a) en temps romans. En grec modern, l'adjectiu σεβαστός (sevastós) es tradueix com a venerat.
A l'Imperi Romà d'Orient també existia el títol de sebastocràtor atorgat a certs familiars de l'emperador.
Aquest nom celebra l'onomàstica el dia 20 de gener.

## Personatges famosos
### Sants

* Sant Sebastià màrtir (256 - 288), màrtir del cristianisme.

### Monarques

* Sebastianus (? - 413), usurpador del títol imperial a la Gàlia (412- 413).
* Sebastià I de Portugal (1554 - 1578), rei de Portugal.

### Científics i filòsofs

* Juan Sebastián Elcano (1480-1526), explorador espanyol.
* Sebastià Cabot (ca.1484- ca.1557), explorador i mariner italià.

### Músics

* Johann Sebastian Bach (1685-1750), compositor alemany.

### Escriptors

* Sebastian Münster (1488 - 1552), escriptor alemany de llengua hebrea.
* Sebastian Brant (1457 ó 1458 - 1521), humanista alsacià.

### Esportistes

* Sébastien Loeb (1974), automobilista francès.
* Juan Sebastián Verón (1975), futbolista argentí
* Sébastien Grosjean (1978), tennista francès.
* Sebastian Deisler (1980), exfutbolista alemany.
* Sébastien Chabal (1977), jugador de rugbi francès.
* Sebastian Telfair (1985), basquetbolista estatunidenc
* Sebastián Pardo (1982), futbolista xilè
* Sebastia Bertran Suarez (1992), cosí matern de Bojan Krkic, jugador del FCB; sortit del planter.

### Periodistes

* Sebastian Haffner (1907 - 1999), periodista alemany.

## Indrets

* Sant Sebastià, País Basc
* San Sebastián, Tierra del Fuego, Argentina
* Sebastian, Florida, Estats Units
* Playa San Sebastián, Xile
# Jean-Philippe Dojwa

Jean-Philippe Dojwa (Elbeuf sur Seine, Sena Marítim, 7 d'agost de 1967) va ser un ciclista francès, que fou professional entre 1991 i 1998 Del seu palmarès destaca la victòria a la Volta a Luxemburg de 1992. Quan era amateur va guanyar la medalla de bronze al Campionat del Món en ruta per darrere dels italians Mirco Gualdi i Roberto Caruso.

## Palmarès

* 1990
** 1r a la Ruta de França
** 1r al Tour de Corrèze
* 1992
** 1r a la Volta a Luxemburg
** 1r a la Côte picarde

## Resultats al Tour de França

* 1993. 15è de la classificació general
* 1994. Abandona (13a etapa)
* 1997. Abandona (15a etapa)

## Resultats a la Volta a Espanya

* 1991. Abandona

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Christine Muzio

Christine Muzio (Creil, 10 de maig de 1951 - Sèvres, 29 de novembre de 2018) fou una tiradora d'esgrima francesa, especialista en floret, que va competir durant la dècada de 1970.
El 1976 va prendre part en els Jocs Olímpics d'Estiu de Mont-real, on va guanyar una medalla de plata en la prova del floret per equips del programa d'esgrima. Quatre anys més tard, als Jocs de Moscou, guanyà la medalla d'or en la mateixa prova.

## Referències

* ↑ «Décès de Brigitte Dumont et Christine Muzio». Fédération Française d'Escrime, 01-12-2018. Arxivat de l'original el 15 desembre 2018. [Consulta: 12 desembre 2018]. (francès)
* ↑ «Olympedia – Christine Muzio». [Consulta: 10 agost 2023].
# Projecció obliqua

Una projecció obliqua és, en geometria euclidiana, aquella en què les rectes projectants auxiliars són obliqües amb el pla de projecció, establint una relació entre tots els punts de l'element projectant amb els projectats. En el pla, la projecció obliqua és aquella en què les línies projectants auxiliars són obliqües respecte a la recta de projecció. L'angle que fa l'eix que indica la profunditat respecte de les línies horitzontals del dibuix es tria de manera arbitrària, però amb cura per tal de facilitar la llegibilitat de la representació gràfica.
Així, donat un segment, n'hi haurà prou en projectar els punts "extrems" del segment -mitjançant línies projectants auxiliars obliqües, per determinar la projecció sobre la recta.
La perspectiva militar i la perspectiva cavallera són projeccions paral·leles obliqües.

## Vegeu també

| Projecció gràfica | Projecció cònica Projecció paral·lela Projecció ortogonal Projecció obliqua |

## Referències

* ↑ «Intro to Computer Graphics: Viewpoints and Projections». [Consulta: 17 març 2024].
* ↑ «Definición de proyección oblicua | Diccionario de arquitectura y construcción ✔️». [Consulta: 20 març 2024].
* ↑ admin. «Sistema axonométrico oblicuo, concepto. Tipo de proyección. · Dibujo Técnico» (en castellà), 10-01-2013. [Consulta: 22 març 2024].
* ↑ «Proyecciones Oblicuas». [Consulta: 22 març 2024].
* ↑ «Oblique projection | drawing | Britannica» (en anglès). [Consulta: 21 maig 2024].
* ↑ «3.2. Tipus de perspectiva – Un viatge pel dibuix». [Consulta: 23 abril 2024].
* ↑ «teoria perspectiva axonometrica». [Consulta: 12 maig 2024].
# Overly

Souris és una població dels Estats Units a l'estat de Dakota del Nord. Segons el cens del 2000 tenia 19 habitants.

## Demografia

Segons el cens del 2000, Souris tenia 19 habitants, 9 habitatges, i 5 famílies. La densitat de població era de 20,4 hab./km².
Dels 9 habitatges en un 22,2% hi vivien nens de menys de 18 anys, en un 55,6% hi vivien parelles casades, en un 0% dones solteres, i en un 44,4% no eren unitats familiars. En el 44,4% dels habitatges hi vivien persones soles el 33,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 3,00.
L'edat mediana era de 40 anys.
La renda mediana per habitatge era de 20.625 $ i la renda mediana per família de 30.417 $. Els homes tenien una renda mediana de 31.250 $ mentre que les dones 0 $. La renda per capita de la població era de 9.321 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Souris». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Souris». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# El Ouatia

El Ouatia (en àrab الوطية, al-Waṭiyya; en amazic ⵍⵡⵟⵢⴰ), també conegut com a Tan-Tan plage, és un municipi de la província de Tan-Tan, a la regió de Guelmim-Oued Noun, al Marroc. Segons el cens de 2014 tenia una població total de 9.295 persones. És un dels majors ports de pesca esportiva del Marroc.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ Maghreb Arabe Press (2 novembre 2015). "Région Guelmim-Oued Noun: Des potentialités énormes et des perspectives de développement prometteuses". Nota de premsa.
# Crest

«Crest» té aquests significats:
* Crest (prefecte del pretori), prefecte del pretori sota Alexandre Sever
* Crest de Bizanci, erudit del segle ii expert en Herodes Àtic
* Toponímia:
** Crest (francès) o Creis, municipi francès del departament de la Droma (regió de Roine-Alps)
** Crest (Califòrnia), concentració de població designada pel cens dels Estats Units a l'estat de Califòrnia
** Le Crest municipi francès al departament del Puèi Domat
** Crest-Voland municipi francès al departament de Savoia
** Crest Hill població dels Estats Units a l'estat d'Illinois
Viccionari
# Boels Rental Hills Classic

La Boels Rental Hills Classic és una cursa ciclista femenina d'un dia que es disputa anualment als Països Baixos des del 2004. Transcorre per les carreteres del Limburg.
Al llarg de la seva història ha tingut diferents noms, segons el seu patrocinador. Així se la conegut com a Holland Hills Classic (de 2006 a 2009), Valkenburg Hills Classic (el 2010), Parkhotel Rooding Classic (el 2011), Parkhotel Valkenburg Hills Classic (el 2012), i el nom actual a partir del 2013.

## Palmarès

| Any | Vencedora | Segona | Tercera |
| 2004 | Mirjam Melchers | Leontien Van Moorsel | Arenda Grimberg |
| 2005 | Anita Valen de Vries | Trixi Worrack | Arenda Grimberg |
| 2006 | Theresa Senff | Marianne Vos | Suzanne de Goede |
| 2007 | Marianne Vos | Susanne Ljungskog | Andrea Graus |
| 2008 | Larissa Kleinmann | Elisabeth Braam | Vera Koedooder |
| 2009 | Marianne Vos | Petra Dijkman | Emma Johansson |
| 2010 | Grace Verbeke | Chantal Blaak | Iris Slappendel |
| 2011 | Marianne Vos | Marieke van Wanroij | Jessie Daams |
| 2012 | Annemiek van Vleuten | Marianne Vos | Sharon Laws |
| 2013 | Ashleigh Moolman | Annemiek van Vleuten | Elizabeth Armitstead |
| 2014 | Emma Johansson | Eleonora van Dijk | Amy Pieters |
| 2015 | Elizabeth Armitstead | Emma Johansson | Katarzyna Niewiadoma |
| 2016 | Elizabeth Armitstead | Annemiek van Vleuten | Ashleigh Moolman |

## Enllaços externs

* Web oficial
* Palmarès a procyclingstats.com
* Palmarès a cqranking.com
* Palmarès a cyclebase.nl
# Serguíevskoie

Serguíevskoie (en rus Сергиевское) és un poble de la República d'Adiguèsia, a Rússia. És a 21 km a l'est de Guiaguínskaia i a 29 km al nord-est de Maikop.
Pertanyen a aquest poble els khútors de Dnéprovski, Iekaterínovski, Kàrtsev, Kozopolianski, Kolkhozni, Krasni Pàkhar, Kurski, Mikhelsonovski, Tambovski, Fàrsovski i Xixkinski, i el poble de Gueórguievskoie.
# Jens Lien

Jens Lien (nascut el 14 de setembre de 1967) és una director de cinema noruec. Es va graduar a la London International Film School el 1993. El seu projecte de graduació va ser el curtmetratge Montana, que es va presentar al festival de curtmetratges de Grimstad aquell any l'any 1995 va tornar a participar en aquest festival, amb Mitt elektriske kjøkken (La meva cuina elèctrica). Lien va passar a fer els curtmetratges Døren som ikke smakk (Tanca la porta, 2000) i Naturlige Briller (Vidres naturals, 2001). Ambdues pel·lícules es van basar en guions de Per Schreiner, i ambdues es van presentar al Festival Internacional de Cinema de Canes. A més d'això, Lien també ha fet una sèrie d'anuncis.
El 2003 va debutar al llargmetratge amb la pel·lícula Jonny Vang. La pel·lícula va ser seleccionada per al Festival de Cinema de Berlín i va ser guardonada amb un Premi Amanda al "Millor actor" (Aksel Hennie) l'any 2003. També va ser nominada a la categoria "Millor pel·lícula", però va perdre davant Salmer fra kjøkkenet de Bent Hamer.
El següent gran projecte cinematogràfic de Lien va ser Den brysomme mannen (L’home molest) (2006). Aquesta pel·lícula va ser de nou fruit d'una cooperació amb Per Schreiner; es basava en una història escrita originalment per a teatre de ràdio, gravada dos anys abans que fos adaptada per a la pantalla. Lien va dir més tard en una entrevista que el guió feia tal una gran impressió en ell que no podia dormir després de llegir-la per primera vegada. La pel·lícula va rebre tres Amanda el 2006: per "Millor direcció", "Millor guió" i "Millor actor" ( Trond Fausa Aurvåg). També va ser nominada a les categories "Millor pel·lícula" i "Millor actriu" (Petronella Barker). Den brysomme mannen ha guanyat més de 20 premis internacionals, inclòs el premi ACID (Agence du Cinéma Indépendant pour sa Diffusion) al Festival de Cinema de Canes.
El 2011 el seu següent llargmetratge Sønner av Norge (Fills de Noruega) es va estrenar al Festival de Cinema de Toronto. La pel·lícula presenta un cameo de John Lydon (també conegut com Johnny Rotten). Es va estrenar a Noruega al mateix temps.
El 2014 va dirigir la minisèrie Viva hate per a SVT (televisió sueca). La sèrie constava de tres episodis de 60 minuts i era una comèdia romàntica sobre el rock 'n' roll ambientada a l'escena musical vital de Göteborg a principis dels anys noranta.

## Referències

* 1 2 Larsen, Vegard «Brysom type» (en noruec). Dagbladet, 15-05-2006 [Consulta: 22 juliol 2008].
* 1 2 3 «Jonny Vang» (en noruec). Filmweb.no, 14-02-2003. [Consulta: 23 juliol 2008].
* ↑ Vegeu la pàgina IMDb de Lien.
* 1 2 3 Hansen, Lars Ditlev «Brysom mann blir film» (en noruec). Aftenposten, 15-07-2005.
* ↑ «Awards for Jonny Vang (2003)». IMDb. [Consulta: 23 juliol 2008].
* 1 2 «Awards for Den brysomme mannen (2006)». IMDb. [Consulta: 22 juliol 2008].
# Precursor (química)

Un precursor és un compost químic que participa en la reacció química que produeix un altre compost En bioquímica, el terme «precursor» es fa servir més específicament per referir-se a un compost químic que precedeix un altre en una via metabòlica.
Un exemple de precursor químic és el cas de l'etanol (alcohol etílic), precursor de l'àcid acètic en la formació del vinagre.
# Ovi Calavi

Ovi Calavi (en llatí Ovius Calavius) va ser un dels líders de la conspiració que va esclatar a Càpua contra Roma l'any 314 aC, junt amb el seu germà Novi Calavi. Gai Meni va ser nomenat dictador romà per posar fi a la revolta. Es creu que els dos germans, temerosos, van fugir.

## Referències

* ↑ Smith, William (ed.). Dictionary of Greek and Roman Biography and Mythology. Vol I. Londres: Walton and Maberly, 1841, p. 560.
# El Pa de Figa

Pa de Figa és un terme que apareix a la toponímia de la Serra de Tramuntana per designar un penyal semblant a un Cavall Bernat però de prominència més suau, en forma semblant a un pa de figa. Hom troba els següents:
* El Pa de Figa de Son Torrella, al massís del Puig Major
* El Pa de Figa d'Ariant, a la vall d'Ariant, al massís del Puig Gros de Ternelles
* Un escull de la costa de Banyalbufar, al peu de puig de les Planes
* Termes semblants:
** Cavall Bernat#Mallorca
** Frare
** Udró
** Ninot

## Referències

* «Pa de Figa» al web ToponimiaMallorca.net
# Cressy-Omencourt

Cressy-Omencourt és un municipi francès situat al departament del Somme i a la regió dels Alts de França. L'any 2007 tenia 101 habitants.

## Demografia
### Població

El 2007 la població de fet de Cressy-Omencourt era de 101 persones. Hi havia 44 famílies de les quals 12 eren unipersonals (12 dones vivint soles i 12 dones vivint soles), 8 parelles sense fills, 12 parelles amb fills i 12 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 53 habitatges, 41 eren l'habitatge principal de la família, 4 eren segones residències i 8 estaven desocupats. 50 eren cases i 2 eren apartaments. Dels 41 habitatges principals, 33 estaven ocupats pels seus propietaris, 7 estaven llogats i ocupats pels llogaters i 1 estava cedit a títol gratuït; 5 tenien dues cambres, 3 en tenien tres, 13 en tenien quatre i 20 en tenien cinc o més. 31 habitatges disposaven pel capbaix d'una plaça de pàrquing. A 25 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Cressy-Omencourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 4 |
| 0 | 65 a 69 | 4 |
| 8 | 60 a 64 | 4 |
| 4 | 55 a 59 | 0 |
| 4 | 50 a 54 | 4 |
| 8 | 45 a 49 | 8 |
| 4 | 40 a 44 | 4 |
| 4 | 35 a 39 | 0 |
| 4 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 8 | 10 a 14 | 4 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 65 persones, 44 eren actives i 21 eren inactives. De les 44 persones actives 41 estaven ocupades (24 homes i 17 dones) i 3 estaven aturades (1 home i 2 dones). De les 21 persones inactives 8 estaven jubilades, 5 estaven estudiant i 8 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de transport, 1 d'una empresa de serveis i 1 d'una empresa classificada com a «altres activitats de serveis».
L'any 2000 a Cressy-Omencourt hi havia 8 explotacions agrícoles que ocupaven un total de 704 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Cressy-Omencourt a l'INSEE.
* Évolution et structure de la population Fitxa amb el detall de dades de Cressy-Omencourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Villaseco de los Reyes

Villaseco de los Reyes és un municipi de la província de Salamanca a la comunitat autònoma de Castella i Lleó. Limita al Nord amb Carbellino (Zamora), a l'Est amb Salamanca, al Sud amb Gejuelo del Barro, Tremedal de Tormes i Puertas i a l'Oest amb Monleras.

## Demografia

Evolució demogràfica :
| 1991 | 1996 | 2001 | 2004 |
| 478 | 470 | 420 | 422 |

## Enllaços externs

* Enllaç a Wikisalamanca Arxivat 2009-02-16 a Wayback Machine.
# Sassita

La sassita és un mineral de la classe dels òxids que pertany al grup de la pseudobrookita.

## Característiques

La sassita és un òxid de fórmula química Ti$^{3+}$₂Ti$^{4+}$O₅. Va ser aprovada com a espècie vàlida per l'Associació Mineralògica Internacional l'any 2022, i publicada en desembre de 2023. Cristal·litza en el sistema ortoròmbic.

## Formació i jaciments

Va ser descoberta al mont Carmel, al districte de Haifa (Israel), on es troba en forma d'inclusions en xenocristalls de corindó. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Sassite» (en anglès). Mindat. [Consulta: 8 octubre 2022].
* ↑ Ma, Chi; Cámara, Fernando; Bindi, Luca; Toledo, Vered; Griffin, William L. «New Minerals from Inclusions in Corundum Xenocrysts from Mt. Carmel, Israel: Magnéliite, Ziroite, Sassite, Mizraite-(Ce) and Yeite». Materials, 16, 24, 01-01-2023, pàg. 7578. DOI: https://doi.org/10.3390/ma16247578 [Consulta: 15 març 2024].
# Jaume Cots i Gorchs

Jaume Cots i Gorchs (Barcelona, 1902 - ?, 1990) fou un jurista i especialista en dret català.

## Obres publicades

* 1928. "Unes ordinacions inèdites del vescomtat de Cabrera", Revista Jurídica de Catalunya,XXXIV.
* 1929. Consuetudines Diocesis Gerundensis. Estudi i transcripció segons els manuscrits més antics del segle xv (Contribució a l'estudi del dret consuetudinari foral de Catalunya). Tesi Doctoral. Barcelona
* 1930. Les Consuetuds d'Horta (avui Horta de Sant Joan, a la ratlla del Baix Aragó). Estudis Universitaris Catalans,XV.
* 1931. Memòria llegida pel Sr. Secretari de l'Acadèmia de Jurisprudència i Legislació de Barcelona a la sessió d'obertura del curs 1931-1932. Revista Jurídica de Catalunya, XXXVII.
* 1931-1932. Textos de dret rossellonès: I.-L'antic llibre dels privilegis de Colliure.II.-Els estils de la Cort del veguer del Rosselló i Vallespir. Estudis Universitaris Catalans,XVI-XVII.
* 1933. Corpus Iuris Civilis, a doble text, llatí i català. Vol.I.Instituta.Barcelona.Oficina d'Estudis Jurídics. Palau de la Generalitat
* 1934. "Les noves orientacions de la legislació civil catalana, en relació amb el dret comarcal". Conferència inserida en "Varietats comarcals del dret civil català", per l'Acadèmia de Jurisprudència i Legislació de Catalunya. Barcelona
* 1935-1936. "Les Consuetudines civitatis Dertusae:I.-El procés de formació del dret consuetudinari escrit de Tortosa.II.-Coteig de les consuetudines de Tamarit i Gil, amb el Llibre de les Costums de Tortosa.III.-El problema de les relacions amb el codi de les costumes e stabliments de Valencia", Revista Jurídica de Catalunya,XLI i XLII.
* 1936. "La doctrina dels doctors, com a font de dret supletori a Catalunya". Conferència realitzada a la Universitat de Barcelona amb motiu del segon Congrés Jurídic Català.
* 1955. La vocación jurídica de Cataluña. Ensayo sobre el sentimiento de justicia en el pueblo catalán. Ed.Bosch.Barcelona.Llibre que recull la conferència llegida a la Facultat de Dret de la Universitat de Barcelona, l'onze de maig de 1954.

## Referències

* ↑ Enciclopèdia Catalana.
# Clyde Cowan

Clyde Lorrain Cowan Jr (Detroit, 6 de desembre de 1919 – Bethesda, 24 maig de 1974) fou un físic estatunidenc, codescobridor del neutrí electrònic juntament amb Frederick Reines el 1956. Frederick Reines va rebre el premi Nobel en Físiques el 1995 per aquest treball.
Cowan va fer el màster i doctorat en física a la Universitat de Washington a St. Louis, Missouri, el 1949. Va incorporar-se al laboratori científic de Los Alamos a Nou Mèxic, on va conèixer Frederick Reines. El 1951 Reines i Cowan va començar la recerca del neutrí, partícula elemental teoritzada per Wolfgang Pauli. La seva feina va ser completada a la central nuclear del riu Savannah a Aiken, Carolina del Sud, el 1956.
Cowan va començar la seva carrera d'ensenyament el 1957 com a professor de físiques a Universitat George Washington a Washington DC. L'any següent va traslladar-se a la facultat de la Universitat catòlica d'Amèrica a Washington DC, on va romandre fins al final de la seva vida. Va actuar com a assessor a la Comissió d'Energia Atòmica (AEC), Laboratori US Naval Ordnance, Acadèmia Naval, Exèrcit dels Estats Units, Sindicat de Miners d'Amèrica, Electric Boat Co., i la Smithsonian Institution.
Cowan va morir a Bethesda, Maryland el 24 de maig de 1974, i és enterrat al Cementiri Nacional Arlington.

## Referències

* ↑ Reines, Frederick «Clyde L. Cowan Jr». Physics Today, 27, 8, 01-08-1974, pàg. 68–69. Arxivat de l'original el 2013-09-27. Bibcode: 1974PhT....27h..68R. DOI: 10.1063/1.3128835 [Consulta: 21 novembre 2015]. Arxivat 2013-09-27 a Wayback Machine.

## Enllaços externs

* Història de neutrí
* Cowan Reines Experiment de neutrí
* Premi Nobel en Físiques 1995 Nota de premsa
# Poemari

Un poemari és un recull de poemes.
L'Epopeia de Guilgameix pot ser considerat el primer poemari de la història de la literatura. Actualment, gràcies a la difusió que s'ha fet de la poesia mitjançant les xarxes socials a Internet, els poemaris són sovint supervendes.
Segons la poeta Mireia Calafell, el valor qualitatiu d'un poemari resideix en l'entitat que li proporciona l'autor a través de l'estructura i la forma amb què es presenta o el concepte que lliga les diferents composicions que el formen. A parer de l'escriptora Laia Maldonado, la dificultat de produir un poemari consisteix justament a assolir coherència entre les parts i arranjar-les de manera lògica. Coincideix amb elles la filòloga Anna Rossell, que assegura que «l'essència d’un poemari es percep en l’eix que sosté la seva estructura, la carcassa que en conté les claus i ve a ser com un mapa que ens guia i predisposa en la lectura».

## Referències

* ↑ «poemari». Gran Enciclopèdia Catalana. Grup Enciclopèdia. [Consulta: 11 juny 2023].
* ↑ Tito Garcia, Rubén Emilio. «El Día Mundial de la Poesía» (en castellà). EL TERRITORIO, 31-03-2021. [Consulta: 11 juny 2023].
* ↑ «Sin estrellas pero con alma: la poesía joven más allá de Twitter» (en castellà). Cultura Joven, 25-01-2021. [Consulta: 11 juny 2023].
* ↑ Jofre, Andrea. «Mireia Calafell: «Em sorprèn que la gent tingui tantes coses a dir»». Catorze, 24-07-2021. [Consulta: 11 juny 2023].
* ↑ «Laia Maldonado: «Sempre m’he preguntat com es fa, això d’anar a poc a poc»». Edicions 1984, 15-11-2019. [Consulta: 11 juny 2023].
* ↑ Rossell, Anna. «Vicenç Llorca. Ser en l’altre.». Núvol, 05-06-2015. [Consulta: 11 juny 2023].